Public procurement notice: Modification Of A Contract/Concession During Its Term
Published: 2017-11-25
Buyer: Kecskeméti Duális Oktatás Zártkörűen Működő Részvénytársaság
Country: HU
Contract type: Works
Procedure: Open procedure
CPV classification: 45111290 | 45210000: Building construction work | 45214000: Construction work for education buildings | 45233228 | 45262210

Technical requirements: A kecskeméti CAMPUS beruházáshoz kapcsolódó kivitelezési dokumentáció elkészítése, egyes kivitelezési feladatok elvégzése vállalkozási szerződés keretében.
A kecskeméti CAMPUS beruházáshoz kapcsolódó kivitelezés dokumentáció elkészítése, egyes kivitelezési feladatok elvégzése vállalkozási szerződés keretében.
A Kecskeméti CAMPUS beruházás c. projekt keretében kivitelezési tervdokumentáció készítése, kapcsolódó tervezői feladatok ellátása a jelen felhívásban és mellékleteiben (továbbiakban: ajánlati dokumentáció) foglaltak szerint, továbbá a Kecskeméti CAMPUS Oktatási épületének kivitelezése, az Adminisztrációs épület alapozása a födém lezárása, a terepszint alatti Gépészeti épület megvalósítása és a jogerős használatba vételi engedélyhez szükséges közműhálózatok, úthálózatok és a környezet rendezése.
A beruházás célja a Kecskeméti CAMPUS beruházás teljes kiviteli tervezése, továbbá, hogy az Oktatási épületben elindulhasson a gazdálkodási karnak helyt adó oktatás. A megvalósult beruházás önállóan is működőképes oktatási épületet eredményez.
Főbb munkanemek és mennyiségek (alábbi adatok tájékoztató jellegűek (becsült értékek), az elvégzendő munkák részletes leírását ld. a dokumentáció műszaki fejezetében):
— A Campus megépítéséhez szükséges komplett kiviteli dokumentáció, valamint a 10213 hrsz vonatkozásában elkészült engedélyes tervek alapján építési engedély beszerzésében közreműködés;
A kiviteli terveket papír alapon 5 példányban (4 pld. Ajánlatkérő, 1 pld. tervvéleményező) és 1 pld. elektronikus formában (szöveges tartalom pdf, tiff, tervek és műszaki dokumentáció szerkeszthető dwg, dwf formátumban) nyertes ajánlattevő szakaszos tervszolgáltatás szerint átadja. A kiviteli tervek készítése szakaszosan történik Ajánlatkérő által meghatározott ütemezésben, az ajánlati dokumentációban meghatározottak szerint. A kiviteli terveket úgy kell elkészíteni, hogy azok megfeleljenek a 322/2015. (X. 30.) Kr. és a 191/2009. (IX.15.) Kr. 1. sz. melléklete előírásainak.
Amennyiben a dokumentáció adott gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre hivatkozik, szabványt, műszaki engedélyt, műszaki előírásokat vagy -ajánlást határoz meg, az csak a tárgyjelleg egyértelmű meghatározása érdekében történt, ajánlatkérő azzal egyenértékű teljesítést is elfogad.
A szerződés átalánydíjas jellegére tekintettel az ajánlati dokumentációban (különösen az árazatlan költségvetésben) megadott mennyiségek tájékoztató jellegűek. Az elvégzendő munkák és a beépítendő anyagok pontos és részletes mennyiségének meghatározása az Ajánlattevők feladata és kockázata. Az Ajánlattevő, illetve a nyertes Vállalkozó nem hivatkozhat a tájékoztató mennyiségekkel kapcsolatos félreértésre vagy tévedésre.
A További információkat, a részletes feladatleírást, az ajánlatkérő elvárásait, a projekttel kapcsolatos háttér információkat az ajánlati dokumentáció részletezi.
Felek rögzítik, hogy a közbeszerzési eljárás során az ajánlattevők rendelkezésére bocsátott engedélyezési tervdokumentációt nem Megrendelő, hanem a Pallas Athéné Domus Mentis Alapítvány készíttette. A Megrendelő az engedélyezési tervdokumentáció teljes körű felhasználási jogait külön megállapodással szerezte meg, így az engedélyezési tervdokumentáció tartalma adottság volt Megrendelő számára, annak tartalmára hatással nem lehetett.
A kivitelezési dokumentáció elkészítése során ugyanakkor Megrendelő az oktatási épület 3. szint feletti záró födémének irodai részén az engedélyes tervektől eltérően födémáttörést és AL-07 jelű felülvilágító szerkezet építését kérte. Vállalkozó a teljesen zárt zárófödémjére vonatkozó műszaki megoldásához képest magasabb használati értékkel bíró műszaki megoldásra tett javaslatot, mely alapján a zárófödém nyitott lenne és így az irodaépületekben található több szintű folyósok természetes bevilágításhoz juthatnának. Megrendelő a javaslatot elfogadva, annak megfelelő tartalommal hagyta jóvá a kivitelezési dokumentációt. Vállalkozó ugyanakkor azt is jelezte, hogy a javasolt műszaki megoldás kivitelezése némileg hosszabb időt vesz igénybe, mint az engedélyezési tervdokumentációban szereplő zárt megoldás megvalósítása, mely alapján a vonatkozó részteljesítési határidő a közbeszerzési eljárásban rögzítésre került.
Tekintettel ugyanakkor arra, hogy a javasolt új műszaki megoldás megvalósítása a teljesítési véghatáridőt – és így az épület tényleges használatba vehetőségének időpontját – nem érintené és Vállalkozó az új műszaki megoldás megvalósításával kapcsolatban többlet vállalkozói díjra vonatkozó igényt nem támasztott, Megrendelő úgy döntött, hogy a jóváhagyott kivitelezési dokumentáció szerinti műszaki megoldás megvalósítását kéri Vállalkozótól.
Erre tekintettel ugyanakkor a szerkezetépítési munkálatokra vonatkozó részteljesítési határidő módosítandó.
Felek rögzítik, hogy a vállalkozási szerződés fentiek szerinti módosítása nem ütközik a Kbt. 141. §-ába, figyelemmel arra, hogy a módosítás nem változtatja meg a szerződés általános jellegét, a vállalkozói díj nem növekszik, és – mivel az előző pontban foglaltak szerint – a közbeszerzési eljárásban az ajánlattevők rendelkezésére bocsátott és az ajánlatadás alapját képező engedélyezési tervdokumentáció tartalmának kialakítására Megrendelő hatással nem lehetett, így nem volt előre látható Megrendelő számára, hogy a zárófödém tekintetében az engedélyezési tervdokumentációhoz képest magasabb használati értékkel bíró műszaki megoldás is kivitelezhető a végteljesítési határidő és a vállalkozási díj változatlanul hagyása mellett.


Winner: ZÁÉV Építőipari Zártkörűen Működő Részvénytársaság